Unity Arena var hovedsakelig bygget for å være hjemme­banen til Stabæk Fotball, men klubben ble etter hvert kastet ut av arenaen og flyttet tilbake til Nadderud stadion etter 2011-sesongen. Den ble senere arena for store underholdnings­arrangementer, som konserter med Britney Spears, Kanye West, Red Hot Chili Peppers, Tina Turner, AC/DC, Iron Maiden, Metallica og Andrea Bocelli og Eurovision Song Contest 2010. Arenaen hadde en kapasitet på 15 000 tilskuere på fotball­kamper og har nå plass til 25 000 tilskuere på konserter. Arenaen hadde mellom 2009 og 2011 kunstgress. Taket over arenaen er heldekkende. Beregnet kostnad var på 585 millioner kroner, inkludert det tilhørende nærings­området. Arenaen skiftet navn til Unity Arena 22. mai 2024.